CELEX: C2004/262/66
Language: sk
Date: 2004-10-23 00:00:00
Title: Vec T-283/04: Žaloba podaná dňa 9. júla 2004: Georgia-Pacific S.A.R.L. proti Úradu pre harmonizáciu vnútorného trhu (ÚHVT)

23.10.2004   
            
            
               SK
            
            
               Úradný vestník Európskej únie
            
            
               C 262/34
            
         Žaloba podaná dňa 9. júla 2004: Georgia-Pacific S.A.R.L. proti Úradu pre harmonizáciu vnútorného trhu (ÚHVT)
   (Vec T-283/04)
   (2004/C 262/66)
   Jazyk konania: francúzština
   Georgia-Pacific S.A.R.L., so sídlom v Luxemburgu, v zastúpení: Rebecca Delorey, advokát, podala dňa 9. júla 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Žalobkyňa navrhuje, aby Súd prvého stupňa:
   
               —
            
            
               zrušil a zmenil rozhodnutie prvého odvolacieho senátu Úradu pre harmonizáciu vnútorného trhu, v ktorom tento rozhodol, že ochranná známka č. 2 101 277 nemá rozlišovaciu spôsobilosť pre označenie „roliek papiera pre použitie v domácnosti, papierových uterákov, papierových servítok“ v celom spoločenstve na základe článku 7 odsek 1 písmeno b) nariadenia (ES) č. 40/94 a nanovo rozhodol, že zamietnutá ochranná známka má rozlišovaciu spôsobilosť.
            
         Dôvody žaloby a hlavné tvrdenia
   
               Prihlasovaná ochranná známka:
            
            
               Trojrozmerná ochranná známka predstavovaná tvarom motívu papierového uteráku
            
         
               Výrobky a služby:
            
            
               Tovary zaradené do triedy 16 (rolky papiera pre použitie v domácnosti, papierové uteráky, papierové servítky) – prihláška č. 2 101 277
            
         
               Rozhodnutie napadnuté pred odvolacím senátom:
            
            
               Zamietnutie zápisu prieskumovým pracovníkom
            
         
               Rozhodnutie odvolacieho senátu:
            
            
               Zamietnutie odvolania
            
         
               Dôvody žaloby:
            
            
               Napadnuté rozhodnutie porušuje ustanovenia článku 7 odsek 1 nariadenia (ES) č. 40/94
               Označenie je zjavne spôsobilé grafického znázornenia v zmysle článku 7 odsek 1 písmeno a) a článku 4 nariadenia
               Označenie nie je ani popisné, ani obvyklé a ani nepozostáva z tvaru vyplývajúceho z charakteru samotného tovaru
               Označenie má dostatočnú rozlišovaciu spôsobilosť pre splnenie požiadaviek článku 7 odsek 1 písmeno b) nariadenia